ગરવી ગુજરાત ભવનના આ ગૌરવશાળી સમારોહમાં ગુજરાતના રાજયપાલ આચાર્ય દેવવ્રતજી, ઉત્તરપ્રદેશના રાજ્યપાલ આનંદીબહેન પટેલ, નાયબ મુખ્યમંત્રી નીતિન પટેલ, રાજયમંત્રીમંડળના મંત્રીઓ, સાંસદો, બોર્ડ નિગમના પદાધિકારીઓ તેમજ નવી દિલ્હી સ્થિત વિવિધ દેશોના રાજદૂતાવાસના પ્રતિનિધિઓ, કેન્દ્ર સરકારમાં કાર્યરત ગુજરાતના સનદી અધિકારીઓ, નિવૃત્ત સનદી અધિકારીઓ અને દિલ્હીમાં વસતા વિવિધ ગુજરાતી સંગઠનોના સભ્યો, આમંત્રિતો, અગ્રગણ્ય ઉદ્યોગ સાહસિકો અને વેપાર ઉદ્યોગના પ્રતિનિધિઓ જોડાયા હતા.